เช้าแล้วยังไม่มีไรตกถึงท้อง มาบีทีเอสนี้พอดี ก็เลยขอแวะทานสักหน่อยค่ะ แต่พนักงานบอกว่าพวกที่ใส่ไส้ยังมีไม่เยอะ เรารีบก็เลยไม่รอดีกว่า ก็เลยจัดรสงาเค็ม ราคา 19 บาทไปรองท้องก่อนค่ะ

งาเค็มโรยหน้ามาพอสมควรค่ะ มาแบบร้อนๆ ขอบกรอบนิดๆ เนื้อด้านในหนุบๆดีค่ะ รสงาเค็มจะหอมๆเค็มๆมันๆ อร่อยดีค่ะ ซึ่งเนื้อวาฟเฟิลจะมีโรยน้ำตาลด้วย ทำให้มีรสหวานเล็กน้อย หิวๆก็ทานหมดอย่างไวเลยค่ะ